LidanRubinov/Halacha-QA huggingface dataset:
שאלה: שש בש על כסף באינטרנט: האם מותר לשחק בתוכנת שש בש במחשב ובתוכנה משחקים על כסף (מקבלים בהתחלה 2 דולר - זהו כסף אמיתי הנמצא בבנק וירטואלי). האם מותר לשחק בה והכסף משומש על המחשב.
תשובה: אני לא כל כך מתמצא במשחקי האינטרנט. כל העסק של משחק בכסף יש בו חשש של 'אסמכתא' - שלא בלב שלם אדם נותן את הכסף אם הוא מפסיד. אני חושב שראוי להימנע מזה.
שאלה: פגישה עם חבר טוב בתשעת הימים: האם מותר לקבוע פגישה עם חבר טוב שלא ראיתי אותו יותר מחודש ולא לברך שהחיינו בגלל תשעת הימים או מלכתחילה לא לקבוע פגישה?
תשובה: היום לא מברכים, בדרך כלל, על חבר טוב את ברכת שהחיינו, שהרי יש טלפונים וכד' ולא קורה שאתה לא יודע מה מצבו במשך חודש שלם. ולכן אין בעיה להיפגש איתו.
שאלה: להרגיש צער בתשעה באב: חזרתי בתשובה לפני כשנתיים. שנה שעברה בתשעה באב לא הרגשתי צער על חורבן הבית, מתוך שאין ביכולתי לצייר או לתאר את גודל ההפסד של עם ישראל, וזה הפריע לי מאוד. במהלך השנה הזו אספתי עוד קצת מידע ועדיין הצער שאני חש אינו תואם את גודל האובדן (אינטואיטיבית). איך אני יכול לגרום לעצמי להצטער בתחושה אמיתית תוך הרגשת האובדן של ביהמ"ק, מה יכול לתאר את גודל ההפסד?
תשובה: בית המקדש הוא מקום השראת השכינה בישראל. כאשר בית המקדש היה בנוי הכרת ד' היתה בהירה. הבא אל בית המקדש הרגיש שהוא עומד לפני ד'. זה לא היה רגש מהסוג של הרגשות שאנו מכירים. זו היתה השראה רוחנית כעין נבואה. וההתרוממות הרוחנית שהוא שהוא יתרומם פעלה עליו לאורך זמן רב. האמונה של ישראל בזמן המקדש היתה בעוצמה אחרת לגמרי. הגאון מוילנא אומר שהמצב של עם ישראל בגלות הוא כמו שמתאר הנביא "עצמות יבשות" כמו מוות והגוף כבר לא קיים רק עצמות יבשות בלבד. ומוסיף הגר"א מצב זה היה בדורות הראשונים של הגלות. אך כעת בדורות האחרונים גם העצמות אינם ונשאר רק עפר. זה מצב עם ישראל בגלות. לעומת זאת, בזמן המקדש היה הגוף שלם מלא חיים. ואנו מתפללים לד' התנערי מעפר קומי. הווה אומר חסרון בית המקדש אינו חסרון של איזה תוספת שאפשר להסתדר בלעדיה. אלא בלעדי בית המקדש הכל חסר, החיים אינם חיים ביחס למה שהיה בזמן המקדש. זה מקצת ממה שיש לומר על חורבן הבית. ואנו תפילה לרבש"ע אלקי ישראל שיגאלינו גאולה שלמה בקרוב שיבנה בית המקדש במהרה בימינו.
שאלה: מבחן בתשעה באב: אני סטודנט לכלכלה ומנהל עסקים שנה ב, נשוי ואב לשני ילדים. כפי שהרב ודאי יודע החודש הוא חודש מבחנים בכלל המוסדות האקדמאים. לדאבוני המכללה בה אני לומד עשתה דבר שלא יעשה וקבעה מבחן מועד ב ב"ניהול פיננסי" דווקא בתשעה באב (מועד א התקיים ביז בתמוז). בשיחה עם אחראית החוג נאמר לי כי ניתן להכין עבורי מבחן למועד ג אך הוא יתקיים בחודש ספטמבר. חובה עלי לציין שהמבחן שהתקיים במועד א היה קשה מאד! ורבים מבאי הקורס נכשלו ויגשו למועד ב בט באב שכנראה, ואני אומר כנראה יהיה יותר קל כך נראה. הפחד שלי הוא לגשת למועד בספטמבר ולקבל מבחן קשה ולהכשל, מה גם שהחומר כרגע טרי בראש. בנוסף יש לציין שכישלון משמעו קיום הקורס בשנית - כיוון שזה הוא קורס חובה, ות לא קטן למשפחה שלנו עבור הקורס. האם יש מקום להיתר לגשת למבחן? אשמח לקבל תשובה בהקדם. ובשורות טובות.
תשובה: אם הדחייה נחשבת בעיניך כהפסד מרובה מותר לך להיבחן בתשעה באב.
שאלה: מוזיקה רקע בתשעת הימים: כידוע בתשעת הימים אסור לשמוע מוזיקה לשם הנאה. האם מותר לשמוע מזויקה מבלי להתייחס אליה, סתם כדי להתרכז בדברים אחרים שעושים?
תשובה: מוזיקה שקטה ונוגה - כן.
שאלה: התקנת מזגנים בתשעת הימים: אבי קנה מזגנים והוא רוצה לדעת, האם הוא יכול להתקין אותם לפני תשעה באב, האם מותר להתקין אותם בתשעת הימים?
תשובה: אם מדובר במקום שלא היה בו מיזוג ורק עכשיו הוחלט למזג יש להמתין עד אחרי תשעה באב.
שאלה: לשבת ליד בן באוטובוס: אם אין שום מקום באוטובוס ליד בנות, אלא רק ליד בנים גדולים (בחורים, חיליים וכו ), האם עלי לעמוד או שאני יכולה לשבת לידם?
תשובה: אם אין חשש נגיעה, כגון: שיש לך תיק לשים ביניכם, מצד הדין את יכולה לשבת.
שאלה: לדייק בזמן הנץ: המתפלל וותיקין - עד כמה חייב להקפיד להתחיל עמידה בדיוק בזמן הנץ לפי לוח השנה? כלומר, כמה זמן אורך ה"נץ", והאם חשוב להתחיל עמידה ממש באותו שניה או שאפשר לעקב טיפה?ואם אפשר לעקב אז כמה זמן אפשר לעקב ועוד יחשב כוותיקין? (ואיפה אפשר למצוא מקורות לכך?) ניסוח אחר של השאלה: יש לנו מנין וותיקין מצומצם ולפעמים אנשים מאחרים קצת לתפילה ועד שמתאסף מנין נותרו רק 3 או 4 דקות עד הנץ ואז פורץ הפולמוס הקבוע האם עדיף להטיס תפילה (בכל מקרה מתחילים מישתבח) בלי כוונה או להתפלל בקצב סביר ולהגיע לעמידה כמה דקות (2 3) אחרי הדקה שמובא בלוח זמנים? צדדי השאלה-כמה דקות יש שבהן תחילת התפילה תחשב וותיקין? והאם זמן הוותיקין מכוון כנגד דעת עליון(עת רצון) או כי זה משפיע על עבודת הנפש? (ידוע שזה לא סותר השאלה היא מה מקור הסיבה)
תשובה: לדעתי עדיף לאחר כמה דקות אחר הזמן הכתוב בלוח כי גם זה נחשב לוותיקין וגם נחשב לתפילה. מה שאין כן אם מריצים מדי את התפילה יש כאן וותיקין אך לא תפילה. יש דעות שונות לגבי הזמן של וותיקין יש מאחרים בכמה דקות לאחר הכתוב בלוח יש בזה התלבטות האם הנץ הנראה הוא זמן וותיקין על כן אם מתפללים חמש דקות יותר מאוחר גם זה נחשב לתפילה בנץ.
שאלה: מדינה חילונית: אני רואה שהמדינה שזאת פורחת וזה מאד יפה, תל אביב הכל, אבל גם אני יודע שזו מדינה חילונית רובה. 1) האם אני, כאיש דתי, נענש על שאחרים הם חילונים, אולי כי לא מוחה או כמו שקרא עם יוסף שזרעו היו גם עבדים במצרים בגלל מכירת? 2) האם אנו בטוחים שהמדינה לא תחרב בגלל כל החילולים שיש, כמו שהיו לנו שואות אחרות בגלל עברות? 3) האם זה עברה לחיות בחו"ל?
תשובה: 1. מהלכים כלליים שקורים בעם ישראל אינם קורים במקרה. גם המציאות של החילון היא מהלכים שבסופם תבוא תשובה גדולה מאהבה. אנו בטוחים בתהליך הגאולה ואין אנו חוששים מחורבן נוסף. אנו לא יודעים מה יהיה בדיוק. קשיים ונסיגות חלקיות יכולות להיות, כך לדאבון ליבנו חווינו בחורבן חבל ההתישבות בגוש קטיף, אולם אנו מאמינים שלא יהיה חורבן כללי בו כל עם ישראל יגלה מן הארץ ויחזור להיות תחת עול הגויים. האמונה הזאת מבוססת על מספר דברים. על כך כתבתי במספר הזדמניות. אם תרצה אפנה אותך למאמר ארוך שכתבתי בענין. בכל אופן, המציאות של חילון ומשבר אמוני ומוסרי צפוי להיות כפי מה שכתבו במשנה במסכת סוטה וכפי שכתוב בגמ' במסכת סנהדרין שבן דוד יבוא גם בדור שכולו חייב. אין בכך הפתעה שכך הדברים יהיו. יש צורך להעמקי ולהבין מדוע דווקא בדרך זו הדברים מתרחשים. אנו שמצויים בלבו של התהליך מסוגלים להבין זאת יותר מדורות שלפנינו. 2. צריך חכמה עמוקה כיצד להוכיח ולתקן בדור שלנו. על דור עקבתא דמשיחא נאמר "אין תוכחה", כלומר, יש במהותו של הדור עצמיות גדולה שקשה מאד להוכיח אותו מבחוץ. רק מי שחיי את הדור את צרכיו ואת רצונותיו הסמויים יצליח לקרב את הדור לתשובה. לכן חובת המחאה כתיקון האחרים היום בטלה. מצוות התוכחה היא כשאנו יודעים להוכיח. אולם מאידך יש חיוב מחאה לא בשביל לתקן את האחרים אלא כדי לשמור על גרעין פנימי וטהור של מחנה שנשאר נאמן באמונתו. יש ערך למחאה  יותר מדויק להכרזות על האמונה האמיתית  כדרך לשמר ולבטא את האמת שבעזרת ה' בעתיד הקרוב תהיה נחלת כולם. 3. בדור שלנו מי שנשאר בחוץ לארץ ללא סיבה וללא אונס מבטל מצוות עשה של עליה לארץ. כך לפי דעת רוב הפוסקים. אולם מלבד מה שהוא מבטל מצווה באופן אישי הוא מעכב את תהליך קיבוץ הגלויות שהוא הדבר שבו תלויה הגאולה כולה.
שאלה: משחקי חברה בתשעת הימים: האם יש איסור על משחקי חברה בתשעת הימים? מדובר על משחקים כגון קלפים וכדומה הגורמים לאדם הנאה (גם משמשחק וגם מהחברה).
תשובה: אין איסור להנות בתשעת הימים, יש איסור לשמוח.
שאלה: מסך מחשב בבית הכנסת: מתפלל תרם לבית הכנסת לעילוי נשמת אביו, מסך עם מחשב. המסך נתלה על קיר המזרח של בית הכנסת במקום מרכזי כאשר כל המתפללים פונים לקיר זה. מסך זה יעודו ליתן מידע רב לציבור המתפללים, כגון: שעות תפילה, זמני שיעורי תורה ושמות הרבנים נותני שיעורי התורה, פרשת שבוע, משפטים "אסור לדבר בבית הכנסת", לכבות פלאפונים" וכיו"ב. האם מותר היה לתלות מסך זה במקום הנ"ל כאשר הוא עלול להוציא לפחות חלק מהמתפללים מכוונת התפילה? לציין שחברי הוועד סוברים שהמתפללים יתרגלו במשך הזמן והדבר לא יפריע לכוונת התפילה.
תשובה: יש להניח שהגבאים שקלו את כל הצדדים וכוונתם לטובה וחשוב להם שהכוונה לא תופרע. על כן יצאת ידי חובה בזה שהערת שיש לשים לב שאולי זה יפריע לכוונה והגבאים יהיו ערים לכך. ואם זה יפריע הם ישנו את המיקום של המסך.
שאלה: הפרשת חלה במקרה שמחלקים את החלות: התחדש לי מאוד לראות, שעיסה שמתכוונים לחלק אותה לכמה חלקים שאין בכל אחד שיעור חלה - חייבת בחלה רק אם החלקים מיועדים לאותו אדם. אצלנו בדר"כ כשאופים חלות מחלקים אותן (לבני המשפחה, שכנים וכו ). אז אם הבנתי נכון עליהן לא מפרישים חלה? על ההבהרה.
תשובה: נכונה ההבנה. אלא א"כ אופים את החלה קודם ואח"כ מחלקים אזי חייבים להפריש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סגירת טיול בתשעת הימים: התחתנתי בחודש שעבר ואנחנו אמורים לצאת בחודש הבא ב"ה לטיול ירח דבש. אמא של בעלי סגרה לנו טיול ושילמה עליו היום ב באב, היא נתנה לנו אותו כמתנה. האם זה ר שהטיול שולם ונסגר בתשעת הימים? ואם הביטול כרוך בסכום כספי גדול?
תשובה: לכתחילה עדיף שלא לעשות עניינים כאלו בתשעת הימים אבל אם כבר נעשה, ובוודאי אם הביטול יעלה כסף, אין צורך לבטל את הטיול.
שאלה: כביסה ומתנה בתשעת הימים: 1. לא ידעתי ועשיתי היום כביסה של בגדים שלי ושל בעלי. האם אסור ללבוש אותם בתשעת הימים? האם יש משהו מקל, כי אלו רוב הבגדים היום יומיים שלנו לעבודה? 2. קניתי לאמי שמלה בתשעת הימים ונתתי לה אותה, האם אוכל לקחת אותה ממנה בחזרה ולתת לה אותה כמתנה רק אחרי ט באב?
תשובה: 1. לא לובשים בגד מכובס בתשעת הימים. בדיעבד, אם אין בגד אחר יש לקמט את הבגד המכובס קצת כדי שלא ייראה כמכובס. 2. את הנעשה אין להשיב. בדיעבד, שלא תשתמש בשמלה עד לאחר תשעה באב.
שאלה: שריפה בארון חשמל: בבנין דירות משותף היתה שריפה בארון חשמל, שנבעה משימוש בזרם גבוה בהרבה ממה שמותר ע"פ החוק. כתוצאה מהשריפה היה צריך להחליף את ארון החשמל ואת מרכיביו. מי צריך לשלם, האם הגורם לשריפה פטור מדין גרמא?
תשובה: גרמא פטור רק מדיני אדם אך חייב מדיני שמים. עליו לשלם את הנזק.
שאלה: הבריטים ואנחנו: מהו היחס האמוני הנכון לגבי המנדט הבריטי ששלט בארצנו לפני הקמת המדינה? יחס שלילי הוא מה שגדלנו עליו, אך האם זה לגמרי מדוייק, האם הם לא תרמו לנו דבר? האם בעינינו הדלות נוכל להבין, ולו בהשערות ובנקודות קטנות מה יצא מכך שהקב"ה גלגל כך את המהלך ההסתורי הזה? ב מראש ובציפייה לבניין המקדש בב"א.
תשובה: יש מקרות לכך שגם הגאולה האחרונה  הגאולה השלישית  תהיה דומה למה שהיה בימי בית שני. בתחילה תהיה העליה ברשיון אומות העולם. לאחר מכן הגויים יתכחשו להבטחה שלהם. כך גם ראינו שהיה, שבהתחלה הבריטים הכריזו את הכרזת בלפור, ובכך בטלו שלשת השבועות שמנעו מעם ישראל לעולות בחומה, ולאחר מכן הם חזרו בהם. ההשגחה האלוקית נתנה את הפתח לאומות העולם להיות שותפים בגאולת עם ישראל אולם הגויים לא ניצלו זאת ולאחר ההתנוצצות של השותפות שלהם הם נבהלו מגאולת ישראל וחזרו בהם. ההשגחה האלוקית גם מסדרת את מערכת היחסים העתידית שתהיה בין ישראל לגויים אולם מאידך היא מערימה עלינו קשיים. אנו כעם ישראל, שצריך להתמודד מול הגויים, הולכים ונבנים. עצם הקושי וההתמודדות מולו בונה אותו והוא חלק מסדר הגאולה.
שאלה: מסירת מכנסיים לנשים: הנני בחורה שבעבר היתה לובשת מכנסיים. האם נכון למסור אותם למכרות שממילא לובשות כאלו או לזרוק לפח?
תשובה: לא לתת למכרות כי יש פה סיוע לדבר עבירה, אמנם אין פה "לפני עוור לא תיתן מכשול" כי הן בלאו הכי הולכות כך. אם אינם מיוחדות לנשים ואפשר לעשות בהם איזה שינוי ולהתאימם לגברים אז עדיף לתת לאיזה בחור כי חבל לזרוק סתם, יש בזה "בל תשחית".
שאלה: לשחק כדורגל בתשעה באב: האם מותר בתשעה באב לשחק כדורגל?
תשובה: אין להסיח את הדעת מהאבלות ולכן לא ראוי לשחק כדורגל בצום. כמו כן, יום זה הוא יום של התבוננות וכובד ראש ומשחקים וכד' אינם מתאימים בו.
שאלה: שכר שידוך: איני רוצה לקבל שכר שידוך מתוך מחשבה שרצוני לקבל שכר משמים, האם מחשבתי זו נכונה?
תשובה: כן, קיום מצווה לשם שמים ללא כל ת הוא דרגה גדולה.
שאלה: ברכות "מעין שלוש" ו"בורא נפשות": האם מותר לברך את ברכות "מעין שלוש" ו"בורא נפשות" בעמידה?
תשובה: כן. יש מהדרים ב"מעין שלוש" שיהיה יותר בקביעות אבל ב"בורא נפשות" אין בעיה.
שאלה: כיבוד הורים וכיבוד אשתי: יש אירוע שיהיה עם הורי ולאחר הארוע אישתי רוצה לנסוע לסבתא שלה לכמה שעות. להורי אין מכונית ואצטרך להשאיר את הורי בתחנת אוטובוס מאשקלון לתל אביב. מה לעשות להסיע את הורי או להקשיב לאישתי שרוצה לנסוע לסבתא שלי ומתעקשת על זה?
תשובה: כיבוד אב שהוא דאורייתא קודם. וכן בכל דבר מה שהאדם חייב בו קודם, כמו,לדוגמא, שכותב הרב קוק שבליל הסדר מצווה לבצוע מהמצה ולהביא קודם לאשתו שחייב במזונותיה ורק אח"כ לאביו ואח"כ לאורחים. אבל זוהי שאלה עדינה שאי אפשר לחתוך רק לפי ההלכה אלא אין לך להזניח את אשתך. תדאג לאשתך, לדוגמא תמצא מישהו שיסיע אותה, ותפעל בחכמה כדי להרויח גם את המצווה וגם לא ליצור מתח ביניכם.
שאלה: מזלג חלבי בשניצל: מזלג חלבי ננעץ למשך 2-3 שניות בבשר חם בעודו על האש להפוך שניצל. האם המזלג צריך הכשר? אם כן, הגעלה או ליבון? המזלג משמש בד"כ לאכילה בשולחן, וליבון כנראה ישחיר ויכער אותו וכבר לא יהיה ראוי לכך יותר.
תשובה: אני חושב שמספיק הגעלה. בבשר אין שום בעיה.
שאלה: בטלה קדושת ארץ ישראל?: שמעתי שבשבוע החולף, פסקו הרב עובדיה יוסף והרב יוסף אלישיב שקדושת ארץ ישראל בטלה ועל כן מותרת הארץ להמכר לצמיתות (בעניין הפרטת מינהל מקרקעי ישראל). אבל הרי אותי למדו כבר מקטנותי שהארץ שייכת לעם ישראל מדורי דורות וגם בגלות הארץ המתינה לעם ישראל ושארץ ישראל תמיד תמיד שייכת לעם ישראל. וגם בשנה שחלפה נהגנו בבית בקדושה בפירות הארץ של השנה השביעית כמו שמצווים בתורה. האיך ייתכן שבטלה הקדושה?
תשובה: תורה לא לומדים מתקשורת אלא בבית המדרש. אין רב בישראל שמתיר למכור לנכרים קרקע מארץ ישראל. והרב אלישיב פוסק שאפילו היתר המכירה בשביעית אסור ואיך אפשר לומר בשמו שבטלה קדושת ארץ ישראל ומותר למכור קרקע מארץ ישראל לגוי. אין ספק כי הדברים שנאמרו בתקשורת לא נכונים, ארץ ישראל קדושה גם היום ואין כל היתר למוכרה לנוכרים.
שאלה: חייל בבקעת הירדן: אני מצטט כאן מתשובה שכתב הרב בעניין מקלחת בשבת: "יהודי אשכנז מחמירים שלא להתקלח אפילו במים קרים, אא"כ אדם סובל (כגון שנמצא בבקעת הירדן שהטמפרטורה שם מגיעה למעלה מ-40 מעלות, ומזיע) שאז נחשב כחולה שאין בו סכנה" האם ההגדרה של חולה שאין בו סכנה היא גורפת או נקודתית לעניין זה. לדוגמא, חייל הנמצא בבסיס בבקעה כשחם מאוד בקיץ, האם יכול לומר לגוי להדליק את המזגן בשבת?
תשובה: כן, יהיה מותר. וכן בחורף מביא הרמ"א שבחורף כשקר מותר לומר לגוי להדליק את התנור, שכולם חולים אצל צינה ואמירה לנכרי מותרת לחולה ואפילו שאין בו סכנה ואפילו באיסור דאורייתא, וכ"ש מזגן שאינו איסור דאורייתא.
שאלה: נטילת ידים בכיור מלא כלים: האם מותר ליטול ידים אחרי שינה בבוקר מעל כיור מלא כלים שלא שוטפו או יש להסיר את הכלים וליטול ידיים מעל כיור ריק?
תשובה: מותר ליטול מעליהם. אסור רק להנות ממי הנטילה ופה אינך נהנה מהמים שהרי בלאו הכי ידיחו אח"כ את הכלים.
שאלה: ג קוזי בחדש שינה בצימר: מצוי בצימרים בצפון שהרבה מהציבור הדתי שוכרים שם, שיש בתוך החדר שינה ג קוזי. א. האם מותר לברך בחדר זה? האם יש לזה דין של מקלחת או שהולכים אחר רוב תשמישו? ב. מה הדין לגבי שאר דברים דקדושה, תפילה וכדומה? ג. מהי דעת תורה בללכת לצימרים אלו, האם מותר לגמרי או שעדיף לחפש חדר שהג קוזי במקלחת ולא החדר שינה?
תשובה: א. יהיה מותר, שעיקרו של החדר לשינה (כמובן שהכל נקי). ב. כן, זה לא מיועד לבית מרחץ. ג. כן, אבל אי אפשר לומר שזה אסור.
שאלה: עבודה בקיץ במקום לא כשר: 1. חברה מסויימת הציעה לי לעבוד אצלה בתור מחלק פליירים לתיבות דואר. כחלק מהפרסומים בחברה בפליירים יש למשל מזון לא כשר וכו. האם מותר לעבוד בעבודה כזו? 2. מתור יהיה לי לעבוד במקום לא כשר בתור מלצר ושוטף צלחות?
תשובה: חלוקת פליירים היא מסייעת לדבר עברה אך לא לפני עיור, ורק למי שאין לו פרנסה אחרת היא מותרת. מלצר עובר בלפני עיור מהתורה ואינו רשאי לעבוד שם.
שאלה: השבת עגלה של סופר באמצע הרחוב: מדי פעם אני רואה עגלה של סופר ברחוב ומשתדל להודיע לסופר בטלפון. אלא שבמחשבה שניה, עד שיגיעו לקחתה יכולה העגלה להעלם. אם כן, ישנה בעיה יש אפשרות שלא קיימתי מצוות השבת אבידה כהלכתה, ומאידך לעיתים הדבר כרוך בזמן רב של חניית הרכב, ירידה, לקיחת העגלה למרחק רב וחזרה. כיצד עלי לנהוג?
תשובה: אתה לא חייב להשיב את העגלה. יש לעגלה זו דין של אבידה מדעת, שהרי הם מדעתם שמים את העגלות בסביבות הסופר כדי שאנשים יקנו. רק אם אתה רואה שבסוף היום לאחר שהסופר נסגר ואספו את העגלות יש עגלה שלא ראו יש מצוות השבה.
שאלה: דיני בזיליקום: זרענו באדנית במרפסת בזיליקום ועגבניות שרי. א. האם יש בכך כלאים, אם כן, מה צריך לעשות? ב. שמעתי שלא מפרישים תרומות ומעשרות מתבלינים. האם בזיליקום מוגדר כתבלין? מה עם עלי מנטה? מה ההגדרה ההלכתית לתבלין? נ.ב. חלק מהעלים מתפשטים מעבר לאדנית מעל לחצר מרוצפת אספלט (חניה). האם זה משנה לענין עציץ שאינו נקוב?
תשובה: א. יש כלאים אם המרחק בין שרשי הצמחים קרובים פחות מ-15 ס"מ. ב. המגדל תבלינים, אנו מורים כהוראת הראשל"צ ההגר"מ אליהו שליט"א להפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אכילת מועטת בסעודה שלישית: מי שנטל ידים לסעודה שלישית ואכל מעט מאוד, האם זה נקרא שקבע סעודה וחייב בברכת המזון?
תשובה: אם אכל כזית חייב בברכת המזון ואף מותר לו להמשיך ולאכול אחרי השקיעה, למרות שלא אוכלים לפני הבדלה אם התחיל סעודה יכול להמשיך. ערוך השולחן כותב שזה דווקא אם התחיל סעודה של לחם אבל אם התחיל סעודה של דברים אחרים, אפילו עוגה, לא ימשיך כשמגיע זמן ערבית, אבל בלחם משום שיש בו קביעות סעודה, משום כבודו, הכל נמשך אחרי ההתחלה אפילו אם נמשכה הסעודה זמן ארוך.
שאלה: אפיה ובישול בתשעה באב: א. האם מותר לאפות עוגיות בתשעה באב כדי לאכלם במוצאי הצום, והאם יש הבדל בזמן האפיה (לפני או אחרי חצות היום)? ב. השנה כשתשעה באב חל ביום חמישי, האם מותר לבשל תבשילים לשבת בתשעה באב?
תשובה: אחרי הצהריים - מלאכות בית מותרות.
שאלה: לאכול עוף ביום שישי של תשעת הימים: האם מותר לאכול עוף ביום שישי של תשעת הימים לפני שנכנסת השבת?
תשובה: מותר רק לאחר כניסת שבת.
שאלה: לצבוע שיער בשבוע שחל בו: האם מותר לצבוע את השיער בשבוע שחל בו תשעה באב?
תשובה: לא.
שאלה: ניתוח בט  אב: הייתי צפוי לעבור ניתוח זעיר בבוהן לפני בין המצרים, והרופא ביקש לדחות את הניתוח וקבע לי מועד לט באב עצמו. דחייה נוספת תהיה בעייתי, מאחר ולאחר מכן עליי לנסוע לחו"ל וכמו כן עד אז אעבור לשירותי רפואה אחרים, כך שיהיה יותר מסובך ויותר יקר לעבור את הניתוח. האם מותר לעבור ניתוח כזה, שהסכנה הכרוכה בו מינימאלית, ביום ט באב?
תשובה: את הניתוח מותר לעבור בתנאי שהצום יישמר.
שאלה: לעלות להר הבית בניגוד לדעת רבי: אני בחור ספרדי ההולך לפי פסקי הגאון הרב עובדיה יוסף שליט"א. בין היתר אוסר מרן הגרע"י שליט"א לעלות להר הבית. נפשי בשאלתי האם מותר לי ללכת לפי הרב עובדיה יוסף ברוב הדברים, ובנושא הזה, של עלייה להר הבית, ללכת לפי פסקי הרבנים המתירים העליה?
תשובה: תלוי אם קיבלת על עצמך בפירוש את הגאון רבי עובדיה יוסף לכל העניינים או רק לעניינים מסוימים. כמו שמצוי שאדם מחזיק רב מסויים כבקי בהלכות שבת ובהם פוסק כמוהו. אפשר לקבל אדם לנושאים מסויימים ולא לתחומים אחרים, לדוגמא בתחום הלאומי.
שאלה: האם לעבוד שעות נוספות: בעלי עובד בעבודתו כפועל ייצור ומשכורתו כ-5000 ש"ח. לפעמים כופים עליו שעות נוספות כי יש לחץ ולפעמים רק מציעים לו. הוא לא יודע אם להסכים או לא שכן מזונותיו של אדם קצובים לו. כמובן, שאם הוא נשאר לעבוד 12 שעות זה על חשבון הזמן עם הילדים, האשה, לימוד התורה בבית הכנסת. עד כמה להשתגע בשביל פרנסה? אנחנו במינוס ותמיד צריך כסף.מה לעשות.
תשובה: השאלה לא פשוטה מצד אחד קשה להסתדר במשכורת מצומצמת, ועדיף לעבוד יותר ולא להיות בחובות. אבל אם אתם תצליחו לחיות במה שיש ולשמוח בחלקכם. אזי טוב פת חרבה ושלווה בה. ולא לעבוד יותר מידי אלא גם לקבוע עיתים לתורה ולחינוך הילדים
שאלה: השלמת שעות מישרה: הנני עובד בבית ספר בעל שני נתיבים, נתיב דתי ונתיב חילוני. הנני מורה בנתיב הדתי. עקב אילוצים שונים קוצצה מישרתי בנתיב הדתי, והוצע לי להשלימה בלימוד תנ"ך בנתיב החילוני. האם עלי לסרב להצעה זו עקב תוכנית הלימודים המיוחדת בחילוני? האם ניתן ללמד תלמידים גלויי ראש ובנות שאינן לבושות בצניעות, תנ"ך?
תשובה: אם אתה יכול ללמד אותם באופן שיקרב אותם לאמונה ולהסתכלות נכונה על התנ"ך, נראה לי שחוסר כסוי הראש לא מעכב. אך לשאלת הצניעות צריך למצוא פתרון על ידי שהתלמידות ילבשו צנוע, לפחות באופן המנימאלי לפי ההלכה, מתוך כבוד לתנ"ך.
שאלה: שכר תפילה ביחיד: השולחן ערוך אומר שאדם שמתפלל ביחיד כשיש בית כנסת בביתו-נחשב לשכן רע. אם אדם מתפלל ביחיד בביתו בכל השבוע ורק ביום אחד בשבוע מתפלל בציבור - האם הוא נחשב לשכן רע? אדם שמתפלל בקביעות תפילה ביחיד בביתו - יוצא בכל פעם ידי חובת תפילה ומקבל את השכר הראוי לו?
תשובה: אדם שלא מתפלל עם הציבור משום שהוא פורש מהציבור ולא מכיר בערך של תפלה בציבור הוא נחשב כשכן רע. אולם אם המניעה מלתפלל נובעת מדברים אחרים לא נחשב כשכן רע. אולם ודאי שאין לו את המעלה של תפלה בציבור. לפעמים, באופן לא קבוע, אדם רוצה להתפלל לבד בשביל להרבות בכוונה ובהתבודדות של התעלות, יש גם בכך מעלה, אולם לא יעשה זאת בקביעות אלא רק באופן חריג.
שאלה: לקנות בגד חדש בין ב  באב עד ט  באב: האם מותר לקנות בגד חדש בין ב באב לט באב ולחדש בשבת?
תשובה: לא, אסור לקנות בגד חדש בתשעת הימים, אך אם כבר קנו מותר לחדש אותו בשבת.
שאלה: זכויות הפצה של חומר לימודי: אני סטודנטית. פעמים רבות מעבירים אלי (באינטרנט או ביד) סיכומים, תרגילים, מבחנים של שנים עברו וחומר עזר נוסף לשם הקלה על הלמידה למבחנים. ישנה תופעה עגומה בה אותו אחד המפיץ את החומר (אליי) אוסר עלי להפיץ אותו לאנשים אחרים (פעמים רבות- חבריי). באילו מקרים יש לאותו המפיץ (שלאו דוקא יצר את חומר העזר) את הזכות והסמכות לאסור עלי את ההפצה הלאה? למשל- ניכר שאם אדם סיכם את ההרצאות בקורס כל השנה ואינו רוצה שאפיץ אותו הלאה- זוהי זכותו (זה אכן כך? שכן זה לא יאה, כי אינו נגרע מכך דבר). ומה לגבי מבחנים של שנים עברו, בהם אין למפיץ יד ורגל במסמך שהעביר אלי (מלבד העובדה שהשיג אותו) - האם יש לו הזכות (ההלכתית) לדרוש שלא יפיצו זאת הלאה?
תשובה: ישנם שני עניינים: 1. מבחנים של שנים עברו וכדומה, שהמעביר אינו היוצר, אין לו סמכות לאסור עלייך להפיצם. 2. סיכומי הרצאות וכדומה, מי שיצר אותם יש לו בעלות ממונית עליהם, ואפילו לפוס' האומרים שאין בעלות ממונית על יצירה רוחנית יש לשלם לו על מה שטרח ועמל והשקיע מדין נהנה. הרב ניר אביב
שאלה: ערבות עבור בית: אשתי עזבה את הבית עם 2 הילדים לאמא שלה במשך חודשיים והתחילה בתהליך לגירושין בבית משפט אזרחי. היא חושדת שהייתי עם אישה אחרת רק על סמך נתונים מהאינטרנט האמת לאמיתה שלא הייתי עם אף אישה מלבדה. בכל מקרה, היא הציעה לעשות בית אצל רב והתנאי היחידי שהיא תפסיק את הליכי הגירושין זה ערבות על סך 100 אלף שקל, להתנהגות בתוך הבית, שתחייב את שנינו ומי שיפר את הכללים ישלם את הערבות של 100 אלף שקל. הרב גם מסכים לזה ותומך באישה. האם זה מותר על פי ההלכה הסכם כזה או שיש אפשרות אחרת ל בית ללא סכום ערבות?
תשובה: ראשית, צדקתם מאד וישר כחכם שרצונכם לעשות בית. לגופו של עניין, הסכם הכרוך בערבות מותר מצד ההלכה, אך הטוב ביותר הוא לפנות לבית הדין לפתוח תיק ולבקש מהם שיעשו לכם בית. בית הדין מנוסה מאד בנושא זה של בית, ויעזרו לכם בשמחה צעד אחר צעד בדרך המתאימה לכם וע"פ דרך התורה הנהוגה מדורי דורות. יהי רצון שתצליחו בהשכנת בביתכם, ותהיה ביניכם אהבה, אחוה, ורעות כל הימים. רבה, הרב ניר אביב.
שאלה: אירוח אצל חילוני: לאחרונה אני מנסה לחדש קשר עם פלג משפחה חילוני שלא התראינו כשלושים שנה. אנו אמורים לבוא לביתם. מה לגבי אוכל כשרות יין תפילות והקפדה על מצוות בעת המפגש הרגיש ללא פגיעה כל שהיא במארחים? האירוח טכנית חייב להיות בביתם עקב הוריהם המבוגרים ועקב היוזמה שמצידי המחייבת אותי גם לבוא אליהם ולא ההיפך. המטרה ליצור קשר ללא כל חסם של סממן דתי כלשהו. על מה להקפיד ועל מה לותר.
תשובה: היוזמה שלך ברוכה אולם אין אפשרות לצורך מצווה זאת לעשות עבירה. לכן בענין האכילה אין אתה יכול לאכול דברים שיש בהם חשש איסור. לכן אתה יכול לאכול שם דברים כשרים שלא בושלו שם. דברים שאינך יודע בנוגע לכשרותם או לחילופין דברים שבושלו שם בכלים שאינם כשרים אתה לא יכול לאכול. לגבי יין, יש מקום להתיר בשעת הדחק לשתות גם אם היין נפתח על ידי המארחים. בנוגע לתפילות, אין לבטל ברכות או תפלות. הקשר לא יפגע גם אם תקפיד על אורח החיים שלך. אנו לא מצניעים או מתביישים באורח החיים שלנו. יש להיזהר מלכפות על האחרים אולם באותה מידה יש להיזהר מלכפות על עצמנו אורח חיים שלא מתאים לנו. זו האמת המנצחת.
שאלה: חולשה המונעת תפילה: מזה זמן רב שאיני מצליח לקום בבוקר לתפילה - הן זמן, הן צלילות והן כוח. כאשר אני מתעקש כן לקום ולהתפלל בציבור אני סובל מכאב ראש וחולשה כל היום ללא אפשרות ללכת לעבודה. מה ניתן או כדאי לעשות ואיך לפעול במצב קשה זה? רפואית אין כל בעיה אלא שינה בשעה מאוחרת ללא אפשרות שינוי. אני מתבייש ללכת למנין מאוחר שכן אני מוכר כמתפלל בנץ.
תשובה: על רבי עמרם חסידא מסופר שהוא ביזה עצמו בכדי שלא להיכשל בעבירה. וכך אמר לתלמידיו "מוטב שנתבייש בעולם הזה ולא נתבייש בעולם הבא". אנו לא מתפללים בשביל אחרים. אם הדרך היחידה שלך להתפלל במנין זה במנין מאוחר יותר צריך להתגבר על הבושה ולעשות מעשה. בכל אופן, בנוגע לכאבי ראש כדאי ללכת אולי למישהו שמטפל ברפואה אלטרנטיבית. לדברים מסוג זה יש להם לפעמים דרכים לעזור. יתכן ששינוי תזונה יכול לעזור לך. שיהיה לך סיעתא דשמיא מצוא את הדרך להתחיל את היום ברעננות נפשית ורוחנית. בודאי שזה ישנה את כל היום שלך לטובה.
שאלה: תחיית מתים גויים ונפשם: 1. האם כאשר גוי מת הוא מתאדה נמוג ונעלם מהמציאות או שיש לו המשך רוחני מסויים בעולם אחר? הרי בסרטים שעושים בציבור החרדי על סיאנסים ועל מוות קליני משתמשים במחקרים שנעשו בין הגויים וסיפורי מוות קליני של גויים. 2. האם גויים קמים בתחיית המתים?
תשובה: מהמקורות עולה שיש מציאות לרשעים גם לאחר שנפטרים מן העולם אולם המציאות שלהם היא כפי מה היו בעולם הזה. אם הם רשעים הם נידונים במקומות שעושים דין לרשעים. ההבדל בין ישראל לגויים שאצל ישראל כל היסורים מתקנים ומזככים אותם ולבסוף הם זוכים לחיים נצחיים וטובים. לעומת זאת, הגויים הרשעים אין להם תקנה והם כלים לבסוף מחמת רשעותם. כך דברי המהר"ל בספר נצח ישראל: "ואמר כאשר שמעו המכות הוריקו פניהם, ואמרו, מי יוכל לעמוד בכל אלו המכות. ועל זה אמר משה להם, כי הגויים - המכות שמביא הקב"ה עליהם מכלים אותם, כי אין לגוים מצד עצמם נשמה קדושה, עד שיהיה להם דביקות אל השם יתברך, שהוא קיום הנפש. ולכך אין האומות מזכירין שמו של הקב"ה כאשר באים יסורין עליהם, שהרי אין להם דביקות עם השם יתברך, ולכך היסורין שבאים עליהם - לכלותם באים, כאשר אין להם הדביקות אל השם יתברך המקיים הכל. אבל ישראל יש להם דביקות עם השם יתברך המקיים הכל, ובשביל כך כאשר יסורין באים עליהם מסלק הקב"ה מהם החטא, ועל ידי זה יש להם דביקות אל השם יתברך. ולכך מזכירין שמו של הקדוש ברוך הוא, כי עתה הם טהורים מן החטא, וזהו קיומם בו יתברך. ואינם כלים ביסורין, מפני הדביקות הזה. ואדרבה, היסורין נותנים להם קיום ועמידה, כי היסורין הם באים להסיר את חטאם ואת פשעם, ולכך נאמר (דברים כט, ט) "אתם נצבים"." לגבי תחיית המתים לא מצאתי מפורש. אולם רעיון תחיית המתים קשור לרעיון התשובה. יתכן שהגויים הצדיקים זוכים גם לתחית המתים.